钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

左右稍远即中会亦稍远于实会矣又使太阳在戊太阴在己则三直线相距更远而实会中会相距亦更远此则以太阳之引数九宫二度得戊辛弧二度三分一十五秒应减以太阴之引数八宫二十八度得辛庚弧四度五十八分

二十七秒应加，依法合之，得戊庚弧七度○一分四
十二秒，为太阳、太阴实会相距数。

“实会” 中。会互相随。因有变易。

“实会”与“中会”，多不同时，或中会在先，实会在后；或实
会在先，中会在后。惟“日月”各居其本圈之最高、或最
庳、或一居最高、一居最庳，则中会不分于实会。〈因平行度
乃正是实行度〉即不用加减度分，若彼此俱加于平行度，或
俱减于平行度，而所加减之度分等，则中会亦不分
于实会也。〈两均数相减若俱等无所试故〉又依《黄道右行》论之，使中
会之时，太阳之实行在前，太阴之实行在后，则实会
在前，中会必随而在后。〈月行速过中而得实会〉若中会时太阴
在前，太阳在后，则实会必后于中会也。〈实会之后月乃过中〉若
太阳与太阴，或皆在本轮中转之半周。〈从最高至最庳〉则两
曜所得加减度，其一较狭者必在前也，或皆在本轮
正转之半周。〈从过庳至最高〉则两加减度，其一较广者必在
前也。若其不同在最高庳之间，而各居一半周，则过
最高者在前，过最庳者反在后矣。

如图太阳在本圈，太阴在次轮，外圈为黄道，从地心